EELNÕU 2018/48

								KOMISJONID:

eelarve- ja arengu-		
haridus-		
kultuuri- 	X	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

25. jaanuar 2018   nr

Viljandi linna 2017. aasta teatripreemia 

Viljandi Linnavolikogu 24.09.2015 määruse nr 65 “Viljandi linna teatripreemia“ alusel ning arvestades laekunud ettepanekuid ja Viljandi Linnavolikogu kultuurikomisjoni ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu kultuurikomisjoni otsus.

2. Viljandi linna 2017. aasta teatripreemia saaja on …………………………. .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Vilja Volmer-Martinson
Esitatud: 08.01.2018
Esitaja: Viljandi Linnavalitsus			Ettekandja: Marko Tiitus
Lk arv: 5
Hääletamine: nõudmisel

Seletuskiri
Viljandi linna 2017. aasta teatripreemia

1. Eelnõu eesmärk on tunnustada väljapaistva tegevuse eest teatrikunsti edendamisel Viljandi linnas tegutsevat füüsilist isikut või kollektiivi või Viljandi teatrites etenduste lavaletoomisel osalenud külalislavastajat või külalisnäitlejat.
 
2. Õiguslik alus: Viljandi Linnavolikogu 24.09.2015 määrus nr 65 “Viljandi linna teatripreemia“. Määrus lisatud, lisa 2.

3. Sisu: esitatud kandidaatide koondtabel on lisatud, lisa 1.

4. Kulu suurus linnale: preemia suurus on 1 000 eurot pärast riigi poolt kehtestatud maksete mahaarvamist. Kogukulu linnale on 1 250 eurot.

(allkirjastatud digitaalselt)
Vilja Volmer-Martinson
kultuuri- ja noorsootöö spetsialist

Lisa 1
Teatripreemia 2017 kandidaadid

	Kandidaat	Põhjendus	

1	
Viljandi Laste-ja Noorteteater REKY	
Lisaks teatrile ka noortestuudio pidev tegevus. 2017.aastal väljapaistvalt toredad etendused "Rapuntsel", "Saabastega kass" ja "Okasroosike". Lastele väga elamusterohked lavastused.

2	
Martin Mill

(esitatud 4 korda)	
Rollide eest lavastustes "Krdi loll lind", "Lovesong. Ühe armastuse lugu", "Mee hind", "Mäng on alanud", "Nähtamatu daam" ja "Soo". Martin Mill on hetkel üks Ugala mitmekülgsemaid meesnäitlejaid. Tema viimase aja köitvad ja nüansirohked osatäitmised on jätnud kõige sügavama mulje.

#
Osatäitmised lavastustes “Nähtamatu daam” ja “Krdi loll lind”.
Martinil on olnud antud perioodil kaks väga erilmelist osatäitmist - Cosme lavastuses “Nähtamatu daam” ja Koss lavastuses “Krdi loll lind”. Mõlemad rollid on sooritatud suure meisterlikkusega, hea huumoritunnetusega, andes aimu näitleja suurepärasest füüsilisest vormist ja terasest vaimust ning on ilmekaks näiteks sellest, et Martin on näitleja, keda ei kammitse źanripiirid. Lisaks tööle oma koduteatris on Martinil lõpule jõudmas magistriõpingud EMTA Lavakunstikoolis, õpitu jõuab omakorda ringiga tagasi Viljandisse, kuna Martin on sellest sügisest TÜVKA teatritudengitele hääletehnika õppejõuks.

#
Silmapaistvad rollid Ugala teatri 2017. aastal esietendunud lavastustes “Nähtamatu daam” ja “Krdi loll lind”. Need rollid on maitsekad, vaimukad, täpsed ning nüansirohked. Läbi imetlusväärse koosluse keha-ja mõttetunnetusest, on Martin Mill loonud erakordset magusvalusat äratundmist pakkuvad karakterid. Lisaks teatritööle täiendab Mill end EMTA Lavakunstikooli magistrantuuris (füüsilise teatri suunaga) ning on alates 2017. aastast õppejõuks TÜVKA näitlejatudengitele kõne-ja kehatehnika erialal.

#
Osatäitmised lavastustes “Nähtamatu Daam” ja “Krdi loll lind”. Martinil on olnud antud perioodil kaks väga eriilmelist osatäitmist- Cosme lavastuses “Nähtamatu Daam” ja Koss lavastuses “Krdi loll lind”. Mõlemad rollid on sooritatud suure meisterlikkusega, hea huumoritunnetusega andes aimu näitleja suurepärasest füüsilisest vormist ja terasest vaimust ning on ilmekaks näiteks sellest, et Martin on näitleja, keda ei kammitse źanripiirid. Lisaks tööle oma koduteatris on Martinil lõpule jõudmas magistriõpingud EMTA Lavakunstikoolis, õpitu jõuab omakord ringiga tagasi Viljandi, kuna Martin on sellest sügisest TÜVKA teatritudengitele hääletehnika õppejõuks. Esitaja: Ugala teater.

3	
Õpetajate Teatrifestivali „Sillad“ korraldustoimkond	
Üleriigilise teatrifestivali „Sillad“ korraldamise eest. Festival annab võimaluse õpetajatele väljuda rutiinist ja avastada endas loomingulisust ning arendada innustavat loovust.

4	
Ugala noorteetenduse “Moraal” trupp	
Eesti teatri aastaauhinnad 2017 – Salme Reegi nimelise auhinna laureaat on noortemuusikal „Moraal” (Ugala): moraaliküsimuste nüüdisaegne lahtimängimine iroonia ja ürgse jõuga. Pidevalt välja müüdud etendus, mis unikaalsel moel kõnetab teismelisi.

5
	
Luule Komissaarov	
Särav pearoll etenduses "Vanaema ja issand Jumal".	

6
	
Jaan Vuntus	
Viljandi Maakonna pensionäride Ühenduse teatristuudio juhendaja. 2018. aasta märtsis täitus stuudiol kümnes tegutsemisaasta. Aastat jäävad ilmestama mitmed teatritükid ja väga paljud esinemised. 2017. aastal mängiti „Mats von Kartofel“, „Eesti keel ja eesti meel“, „Kasupoeg Kosilased“,  „Pühapäev on tore päev“ ja teised.

7
	
Ugala Teatri teatripäeva lavastusmeeskond
	
Kevadel 2017, kui renoveeritud Ugala teater avas uksed publikule, leidis Viljandis aset rahvusvaheline teatripäev. Tegemist on tähtsaima teatriüldsust koondava galaõhtuga, mis järgemööda antakse korraldada erinevatele suurematele teatritele üle Eesti. Käesoleval aastal toimus gala vastavatud Ugala teatrimajas. Ugala lavastusmeeskond, eesotsas näitleja-lavastaja Tanel Ingiga, alustas ettevalmistusi juba aasta varem. Tulemuseks oli Ugala lavale jõudnud särav gala, mida kohapeale oli nautima sõitnud üle tuhande kolleegi kõikidest Eesti teatritest. Teleülekande vahendusel jõudis auhindade gala enam kui 165 000 televaatajani, mis on läbi aegade üks suurima auditooriumiga etendus, mida Ugala lavalt kunagi tehtud on. Tanel Ingi lavastus, mis pälvis positiivset vastuvõttu nii publikult kui ka teleauditooriumilt, hinnati säravalt elegantseks ja ühtseks tervikuks, milles põimusid kokku huumor ja pidulikkus.

8
	
Kadri Paldra	
Reky teater ongi tema elu. Teater on aastaid toonud rõõmu väikestele ja suurtele ning on iga aastaga järjest menukam, selle tunnistuseks on arvukad väljasõidud ja etendused, mis alati välja müüdud.

Lisa 2
Viljandi linna teatripreemia
Vastu võetud 24.09.2015 nr 65

Määrus kehtestatakse kohaliku omavalitsuse korralduse seaduse § 6 lõike 3 punkti 2 ja § 14 lõike 1 alusel.

§ 1.  Viljandi linna teatripreemia (edaspidi preemia) määratakse väljapaistva tegevuse eest teatrikunsti edendamisel Viljandi linnas. Preemia määratakse Viljandi linnas tegutsevale füüsilisele isikule või kollektiivile või Viljandi teatrites etenduste lavaletoomisel osalenud külalislavastajale või külalisnäitlejale.

§ 2.  Preemia määramisel arvestatakse konkreetseid saavutusi kalendriaasta vältel nii lavakunsti viljelemisel kui ka teatrialase tegevuse kajastamisel meedias.

§ 3.  Igal aastal määratakse üks preemia. Preemia suurus on 1000 eurot (pärast riigi poolt kehtestatud maksude mahaarvamist). Preemia saaja nimi kantakse Viljandi linna auraamatusse.

§ 4.  Ettepaneku preemia kandidaadi kohta võivad Viljandi Linnavalitsusele teha kõik soovijad.

§ 5.  Preemia kandidaat esitatakse iga aasta 31. detsembriks. Viljandi Linnavalitsus edastab kandidaatide nimekirja Viljandi Linnavolikogu (edaspidi volikogu) kultuurikomisjonile (edaspidi komisjon).

§ 6.  Komisjon arutab kandidatuurid läbi. Komisjonil on õigust sarnase sisuga ettepanekud liita ja sellest tulenevalt täiendada. Komisjon valib esitatud kandidaatide hulgast eelistatuima kandidaadi ja esitab ettepaneku volikogu koordinaatorile üks päev enne jaanuarikuu volikogu istungit.

§ 7.  Volikogu määrab preemia komisjoni ettepaneku alusel oma jaanuarikuu istungil.

§ 8.  Põhjendatud kaalutlustel võib volikogu jätta preemia välja andmata.

§ 9.  Preemia kantakse preemia saaja arvelduskontole jooksva aasta 24. veebruariks. Preemia saaja tunnustamine toimub Eesti Vabariigi aastapäeva tähistamise kontsertaktusel või preemia saajale sobival ajal ning sobivas kohas.

§ 10.  Tunnistada kehtetuks Viljandi Linnavolikogu 27.11.2014 määrus nr 44 „Viljandi linna teatripreemia“.

§ 11.  Määrus jõustub kolmandal päeval pärast avaldamist Riigi Teatajas.

Peep Aru
Linnavolikogu esimees